Carla?
Carla, entzuten didazu?
Arazorik gabe.
Nor zara zu?
Zure alaba duen gizona.
Nola? Zer diozu?
Txikia zenean maiz bainatuko zenuen.
Hortaz, orban bat duela jakingo duzu,
izterraren barruko aldean.
Entzun arretaz,
hau txantxa ez bada,
ez dakizu non sartu zaren.
Zu zara ideiarik ez duena.
Sasikume hori. Min ematen badiozu, ikusiko duzu.
Eman diot jada.
Eta are min gehiago emango diot.
Zenbat nahi duzu?
Ez dut zure dirua nahi.
Zer nahi duzu orduan?
Kostatuko zaizun zerbait.
Benetan kostatuko zaizun zerbait.
ERREGINA GORRIA
TATUAJE BAT
Bai?
Lotan zeunden oraindik?
Ez, CrossFita egiten.
Ramón Ortizen alaba bahitu dute.
Zerikusirik al du horrek nirekin?
Kokapena jasoko duzu. Hor ikusiko gara 45 minutu barru.
Aizu...
Ez genuen halakorik adostu.
Kaixo?
Eseki egin dit.
Ergel arraioa.
MENTOR HOBETO 30 MINUTU BARRU
Ergela baino ergelagoa.
Kafe bat hartzea ez da gosaltzea, seme.
Ez dut beste aukerarik, ama.
Tortilla jan edo zoro hori konbentzitu.
Agian neska horrek bizitza gogorra izan du, seme.
-Ez dakigu. -Ez dakigula?
Txakur berde bat baino arraroagoa dela dakigu.
Zu ere arraroa zinen.
Zoaz, berandu zabiltza. Tortilla apur bat gordeko dizut.
Agur, Jon!
Zergatik egin zenuen ihes?
Ez dakit.
Ez dakizu?
Zerbait ez dakizun lehen aldia izango da.
Aurpegi hori ezagutzen dut.
Ezin zaitut engainatu, amama.
Horregatik...
Horregatik zaitut gogoko.
Ni bai tentela.
Beste hitz bat espero nuen.
Ezin dut jada hitz hori esan.
Ez hasi berriz.
Ez zen zure errua izan.
Azkarragoa zinela uste nuen.
Ez zu baino azkarragoa. Ez da inor.
Eta halere, hemen gaude.
Galdera okerra darabilzu buruan.
Eta zein da galdera zuzena?
Zugatik izan ez balitz,
zenbat hilko ziren?
Ez dut gosaltzeko astirik izan.
Taberna batean elkartzea genuen.
Ba al zenekien pertsonenganako hainbat uso eraso salatu direla?
Kezkagarria, ezta?
Oso.
Hitchcocken Txoriak-en bezala.
Film itzela da.
Esango didazu behingoz nor zareten?
Utzi Men in Black plantak egiteari.
Erregina Gorria proiektua.
Ligatzeko web bateko erabiltzaile izena dirudi.
Luze daramazu kaleetan lan egiten,
eta dena ikusi duzula uste duzu.
Bada, bart arte, hala uste nuen, bai.
Munduak egitura bat dauka, engranaje bat,
eta gero, bat ez datorren guztia dago.
Eta horretaz arduratzen zarete.
Badaude jende arruntak imajinatu ezin dituen krimenak,
prentsara heltzen ez direnak.
Munstroak daude gure artean.
Baina polizia motela da.
Bai.
Eta zu zara erantzuna.
Erantzuna haien modura borrokatzea da,
sistematik kanpo.
Duela hainbat urte, programa bat sortu zen Europan
herrialde bakoitzeko agenterik onenak hautatzeko.
-Errege edo Erregina Gorria. -Ez didazu oraindik askorik esan.
Sekretuak gure lanaren parte dira. Ez dugu inoiz elkarrizketa hau izan.
X espedientea da hau, ala?
Antonia gure giltzarria zen,
baina utzi zuen.
Ondo da. Zergatik utzi zuen?
Kontu pertsonalengatik.
-Bilatu beste norbait. -Berak egin behar du.
Eta zuk ere bai.
Hara.
Antonia Scott zaindu dezazun nahi dut.
Gure Erregina Gorriaren ezkutaria izan zaitezen nahi dut.
Xarmagarria naizelako aukeratu nauzue, ezta?
Polizia zaila zara, baina kalea ezagutzen duzu.
Sen ona duzu, ausardia.
Eta berak gustuko zaitu.
Harrigarria, ezta?
Baldintzak autoan dagoen gutunean dituzu.
Ez gara existitzen, baina ez dugu doan lan egiten.
Tori.
Kapsulak.
Antoniak batzuetan hartzen ditu. Zuk eman beharko dizkiozu.
-Noiz hartu behar ditu zehazki? -Konturatuko zara.
Zoaz Monsalve ospitalera eta igo zazpigarren solairura.
Ekin Carla Ortiz bilatzeari.
Zure pistola autoan dago.
Eta nire espedientea?
Ez naiz gaiztoa, Aita.
Zure mira dudala uste dut.
Lo gutxi egitearen ondorioa omen da.
Baina ez dut lo egiten,
dena gogoratzen dudalako.
Mesedez!
Oroimena birus bat bezalakoa da.
Badago inor hor?
Aita, orain ulertzen dut.
Badago inor?
Gurasoen bekatuak ez dira zama bat.
Lagundu!
-Hazten den hazi bat dira... -Mesedez!
-... eta fruitua ematen dute.
Mesedez, badago inor?
Lagundu, mesedez!
Egarri naiz.
Ura, mesedez!
Emadazu ur apur bat, mesedez.
Mesedez.
Utz nazazu bakean!
Geldi!
Utz nazazu bakean!
Geldi!
Ez naiz jada ahula,
Aita.
Harro egongo zinateke nirekin.
Gozoak, ezta?
-Mila esker, inspektorea... -Gutiérrez.
Orduan, gauero dator hona?
Ez du huts egiten.
Apaindu ere egiten da bera ikusteko.
Neska, mesedez.
Ez busti pasta hauek kafetan, ez dira txurroak.
Atxilotuko zaitut bestela.
Barkatu.
MENTOR EZ UKITU. GORROTO DU.
Atera daiteke bere senarra komatik?
Ez.
Balak konpondu ezinezko kalteak eragin zituen, ez da osatuko.
Pena handia ematen dit.
Nire amak berdina dio.
Mila esker informazioagatik.
Hau aitatxorekin etorriko da.
-Ni ikusteaz pozten zara. Ez egin plantak. -Ez. Hemen ez.
Goazen kafetegira.
Bai, azkenik.
Kafetegira joateko esan duzunean,
ez zen hau buruan neukana.
Beti nator hona. Ezagutzen naute.
Soineko polita duzu.
Beraz, gauzaz beteriko etxe horretan ez zaudenean,
edo 726 gelan, hemen...
Jan dezaket zure pintxoa?
Hau...
ez da pintxo bat.
Hau aurrez prestatutako tortilla zatia da.
Eta zer?
"Eta zer"?
Ez dugu inoiz elkar ulertuko.
Nor bahitu dute?
Nola arraio dakizu norbait bahitu dutela?
Atzokoa ez zen zentzurik gabeko krudelkeria izan.
Testu bat bezala irakurri behar dugu. Mezu bat bidali nahi du.
Ez da edonorentzako mezua.
Atzokoa lehen lerroa izan zen, beste bat heldu behar zuen.
Carla Ortiz.
Bahitzaile ezberdina izan liteke.
Pertsona bera da.
Biak dira aberats baten lehen seme-alabak.
Gorpua agertu zen egun berean bahitu zuten.
Telebistan ikusi dut, dena duen pertsona horietako bat da.
-Ez du axola. Berdin bukatuko du. -Eta kito?
Beste hildako bat?
Segundoero bi pertsona hiltzen dira.
Bai, baina hau ezberdina da, ekidin dezakezu.
Ez dut egingo.
Ez dut itzuli nahi.
Ondo lo egiteko gai izango zara emakume horri egingo diona jakinda?
Ez dut inoiz ondo lo egiten.
"Ez dut inoiz ondo lo egiten".
Seme txiki bat du, ostia.
Badakizu zer den ume batentzat ama galtzea?
Kontuan hartu duzu hori?
Badakizu zer den ume batentzat ama galtzea?
Aizu.
Ondo zaude?
Ez nazazu berriz ukitu.
Ados.
Etxera joango naiz aldatzera.
Ramón Ortiz Carlaren pisuan dago.
Orduan, goazen.
Zaude.
Bahiketen aurkako taldea ere bertan da.
Ongi, argitu dezatela haiek.
Ez da Ortiz izan,
bere abokatua izan da, Torres.
Bere kabuz.
Interpoleko begiraleak zaretela uste dute.
Ez aipatu truebatarrak.
Ados?
Zergatik zaude niri begira?
Pozten nau hobeto pentsatu izanak.
Horrela dagoenean, bakean uztea hobe.
Egun on.
Ortiz jauna, ulertzen dut, baina lehen orduak erabakigarriak dira.
Xehetasunek, garrantzi gabekoak badirudi ere, asko lagundu dezakete.
Egun on guztioi.
Zuek zarete.
-Jarraitu. Ez dugu eragotzi nahi. -Mila esker.
Ortiz jaunak dakien guztia esan dizue jada.
-Ez du luze joko. -Medikuak atsedena agindu dio.
Lasai, Luis. Jarrai dezaket.
Susmagarrien zerrenda egiten ari gara.
Guzmán daukagu, senar ohia...
-Ez da bera izan. -Zergatik diozu?
Guzmán gizagaixo bat da.
Ez zen ausartu nire alaba uztera ere.
Adimen urriko gizon bati buruz ari gara.
-Ez da hain azkarra. -Gidaria? Ez da etxera itzuli.
Ez da halakorik antolatzeko gai.
Alderdi legalari dagokionez, kontuz eginda dago dena.
Carlaren jaraunspena bere semeak jasoko du.
Guzmán paretik kentzea inbertsio ona izan zen.
Haserretu nendin ezkondu zen berarekin.
-Despistatua zaude. -Ez.
Hara! Zer zabiltza oraindik ohean?
Lo zauden itxurak egiten? Esna egon beharko zenuke.
Tira!
Baliteke norbait ordaindu izana.
Ez, Carmelo pertsona zintzoa da.
Ba al zenekien...
Joko zorrak...
Ezetz esan dizuet.
Carmelo aukeratu nuen nire alaba zaindu zezan.
Hona etorri gara zurekin Guzmán eta Carmeloz hitz egitera.
Mesedez, Ortiz jauna...
Ez lukete horrelakorik egingo.
Bazenekien jokoan 100.000 euro baino gehiagoko zorra duela?
Arazoak ditu, denok bezala, baina ezinezkoa da.
Carmelo familiakoa da.
Beti zaindu du Carla bere aita balitz bezala.
Guzmánek adarrak jarri zizkionean, alaba zaintzeko eskatu nion
tontakeriarik egin ez zezan.
Alaba ahula izan da beti.
Badakizu lagun berririk duen?
-Ez. -Harreman berririk?
-Ez dakit. -Geratu zen atzo inorekin?
Sanjuán inspektore.
Zein ordutan irten zen Carla bulegotik?
Arratsaldeko 19:30ean.
Carmelok, gidariak, jaso zuen.
Ordu erdi geroago, gasolindegian ikusi zituzten.
Sanjuán, ez dugu gauzak errepikatzeko astirik.
Zuk zeuk esan duzu.
Edozein xehetasun, garrantzi gabekoa badirudi ere,
oso lagungarria izan daiteke ikerketan.
Nire alaba oso pertsona pribatua da,
eta nik ez dut astirik nondik dabilen jakiteko.
-Ados? -Zer eskatu dizu?
-Zer nahi du bahitzaileak? -Ez du ezer eskatu, esan dizuegu.
Ziur zaude, Ortiz jauna?
Ezequiel deitzen dela baino ez du esan.
Pseudonimoa izan behar du.
Ez al zaizu bitxia iruditzen?
Nire alaba da!
Ulertzen duzue?
Nire alaba!
Bilera honek ez du jada zentzurik.
-Berrien zain egongo gara. -Mesedez, egizue zuen lana.
"Jainkoa da nire indarra".
Nire indarra ama da.
Ezequiel izenaren esanahia da.
Jasota.
-Ezin zarete oraindik joan. -Zergatik?
Arazoak ditugu.
Nor zarete zuek? Eta utzi txorakeriak.
Esan dizute, Interpoleko begiraleak.
Eta zu urrundu muturrekorik jaso nahi ez baduzu.
Baita zera ere.
Madrilera bidali zintuzten Bilbon lankide batzuen atzetik joateagatik.
Alproja hutsa zara.
Lasai, inspektore,
begiratzera etorri gara.
Ez duzu halakorik gogoko?
Ez niri adarra jo.
-Maritxu. -Parra inspektorea.
Nik eskatu nuen Bahiketen aurkako taldearekin lan egitea.
Eta nor zara zu?
Proiektu baten parte naiz,
ezohiko kriminalak aztertzen ditugu.
Gutiérrez inspektorea nire ezkutaria da. Ez nuen aukeratu.
-Zergatik ez didazu lehenago esan? -Isilpeko proiektua da.
Asko ikasi dezakegu zure metodoetatik.
Kasu honen garapena jarraitu baino ez dugu nahi,
eta, ahal izatekotan, gure laguntza eskaini.
Ez egin ezer zuen kabuz, ados?
Eta zu...
Ez izan listopasatu bat, Gutiérrez.
Mesedez!
Ura, mesedez!
Egarri naiz! Ura, mesedez!
Zergatik ez didazu lo egiten uzten?
Lo egiterakoan gauzak ahazten direlako,
eta gertatzen ari zaizunaz jabetu zaitezen nahi dudalako.
Entzun,
-nire izena Carla Or... -Dena dakit zutaz, Carla.
Gauza bat izan ezik.
Pasahitza.
Zer pasahitz?
Zure mugikorrarena, hodeian sartzeko. Bota.
Ez.
Esadazu pasahitza.
-Ez. -Carla, zure pasahitza.
Ez.
Orduan, zure menpe egongo naiz.
Bazaude jada.
Ez guztiz.
Horregatik behar duzu pasahitza.
Ehundaka pertsonen agintean egotera ohituta nago.
Beldurra nabari dezaket,
eta zu beldur zara.
Badakizulako momentu honetan polizia
nire bila dabilela.
Eta ziur akatsen bat egin duzula,
edo aztarnaren bat utzi duzula.
Esango didazu.
Ez.
Zuk diru asko duzu,
baina dirua gauza abstraktua da, zifrak eta zenbakiak.
Badakizu zer den benetakoa?
Mina.
Mina ukaezina da.
Zer da hori?
-Ezin duzu usaindu? -Mesedez!
-Dirudiena baino heriotza geldoagoa da. -Ez, mesedez! Geldi!
-Nerbioak erre aurretik... -Geldi!
...azala giharretatik askatzen nabarituko duzu.
-Mesedez! -Gorputzeko koipea urtzen.
Batzuetan, begi-globoek eztanda egiten dute.
Ez!
-Aukera eman dizut. -Mesedez!
654...
HL9X7.
Mesedez!
Mesedez.
Ezequiel deitzen naiz.
Ondo elikatu diozu egoa Parrari.
Nitaz esan duzuna ere barkatzen dizut.
Ez dit axola, ulertzen dut, ahaztuta dago.
Dena ondo.
Diplomatiko jartzen zarenean, lagunkoia ematen duzu.
Horrela emango duzu bidaia osoa?
-Ez ditut zure txantxak gogoko. -Beste ezer ere ez.
Ez dut gogoko zure erruz Parra inspektorea aurka izatea.
Defendatu egin zaitut, ez dut inork lagunak zirikatzea gogoko.
Eskatu al dizut defendatzeko?
Joango gara Guzmán hori ikustera?
"Bai, Jon, ideia aparta".
Ene, hori bai mutil katxarroa.
Horrela hartu...
eta hezurra utziko nuke.
Bera ikustera joan behar dugu, bai.
Atzo ikusi zenuena egiteko gai den norbait iruditzen zaizu?
Ez, 242, baina baliteke informazioa ematea.
Hemen dut behar dudan guztia.
Jendeak memoria txarra du, aurreiritziak,
gezurra esaten du,
bere buruari eta besteei.
Jendeak ez du merezi.
Gogorra izan behar du jendea zure mailan ez egotea.
Hala da.
Bere senar ohia da, ume bat dute,
aitak baino gehiago jakingo du berari buruz.
Berak ez daki ezer Carlak ez liokeelako ezer interesgarririk kontatuko.
Zergatik diozu hori ezagutuko bazenu bezala?
Carlak nortasun nartzisista du, baina segurtasun-gabezia ere bai.
Bere ileaz harro dago, baina bere gorputzaz ez hainbeste.
Inoiz izan ez zuen haurtzaro zoriontsuaren oroitzapenetan ezkutatzen da.
Bere semea maite du,
baina gaizki sentitzen da berarekin gutxi egoteagatik.
Energiaz beterik dago, eta, ondoren, bere burua gorroto du.
Bere aitaren itzaletik aldentzen saiatzen ari da.
Iluntasunaren beldur da.
Hori da Carla. Gutxi gorabehera.
Eta bere telefonoko pasahitza 654HL9X7 da.
Beraz, utzi txorakeriak, eta bila dezagun kokapena.
Pasahitza ere logelako dekorazioagatik ondorioztatu duzu, ala?
Ez. Post-it batean zegoen, kaxoian.
Ukitu ezin zaitudala jakingo ez banu,
lepoa bihurrituko nizuke.
Oraintxe.
-Ez dauka zentzurik. -Zer gertatzen da?
Geolokalizazioa ez dabil
Ezequielek aurrea hartu digu.
Ezin naiz berriz sartu, pasahitza aldatu du.
Badirudi Carlatxoren senar ohiarekin hitz egitera joan beharko garela.
Listopasatu hori.
Geldi!
Listo. Sartu gara, 242.
Eroskeria darabilenetakoa zara.
Motibazio teknikak. Eroskeria, inoiz ez.
Jon Gutiérrez.
Zelan dabil nire polizia gogokoena?
Okertu zarela uste dut, jauna.
Zera zaude... sendoago.
Indartsuago, Lejarreta. Indartsuago nago.
Zer zabiltza zu hain toki esklusiboan?
Zu hemen bazaude, ez da hain esklusiboa izango.
Agur, Ben-Hur.
Xelebrea zara, Jon Gutiérrez.
-Nondik ezagutzen duzu? -Kazetaria da, atxilotu nuen.
-Zergatik? -Ergela izateagatik.
Orain, utzidazu niri, hau psikologia hutsa da.
Mila esker.
Guzmán Salinas.
Gutiérrez inspektorea? Ongi etorri nire lokalera.
Lanpeturik zaudela dirudi.
Izugarria da.
Uste nuen jatetxe bat izatea jendea agurtzea
eta dohainik jatea zela.
Traje polita. Tom Forden estiloa gogoko dut.
Eta nik bere filmak, baina ezin ditut jantzi.
-Hitz egingo dugu Carlaz? -Ez duzue usteko...
-susmagarria naizenik. -Ez horixe.
Orduan, Campari bat nire kontura.
Oso gogoko dut.
-Nik ere bai. Eskatu bi. -Eta andereñoarentzat?
Coca Cola bat, eta inspektorearentzat ere bai.
Eta fruitu lehorrak.
Maite nuen,
baina jendeak berarekin diruagatik nengoela zioen.
Lagun,
bi motatako jendea dago: gaiztoak, eta sasikumeak.
Carla ez da inor maitatzeko gai.
-Mutila izan ezik, agian. -Ez da egia.
Bere behorra ere maite du.
Nola jakin duzu? Txoratuta zeukan.
Gaur parte hartu behar zuen
klubeko txapelketan, urtero bezala.
Ez badirudi ere, jenio bat da.
Eta badakizu nolakoak diren jenioak.
Azkar ibili zara.
Ordu bat galdu dugu zure psikologiarekin.
Hemen lo egiten dute aberaskumeen zaldiek, orduan.
Carlaren behorrak ez.
Ez zen heldu.
Odola da.
Autoan eraso zuten eta honaino ihes egin zuen.
Beraz, autoak gertu egon behar du.
Sartzen saiatu zen, baina ez zuen lortu. Kontuz aztarnekin.
Igo gaitezen hona.
Zertarako?
Ikuspegia ikusi nahi dut. Lagundu igotzen.
-Ez dizut ipurdia ukituko. -Jarri eskuak horrela.
Tira, zure txanda.
Kaka zaharra.
Arraioa.
Zeure burua zaindu beharko zenuke.
Zaintzen naiz.
Ez nago lodi, indartsu nago.
193 CM - 104,5 KG KOIPEA 28,98 KG
Ez da egia.
Pikutara trajea!
Zure soldata nahikoa da Tom Ford bat erosteko?
Nola da posible 242ko adimen-kozientearekin
imitazio bat dela ez ohartzea?
Bitxia zara.
Zozoak beleari ipurbeltz.
Ez dut ipurdi beltza.
Zer ikusten duzu, elfo?
ABIADURA
Hortxe. Txori asko daude.
Intsektu asko daudela esan nahi du.
Joan astiroago.
Eskuinera.
-Ikusi duzu hori? -Bai.
-Gelditu nahi? -Ez.
Carlaren autoa desbideratzeko erabiliko zituen.
Ez esan bistakoa den gauzarik.
Utziko diozu hitz egiteari?
Joango zara popatik hartzera?
Zergatik ez duzu zuk gidatzen?
Ez da ideia ona.
"Ez da ideia ona".
Ez.
Ez da izango.
Ez duzu baimenik.
Entzun, polita, zure adimen gaitasunaz harro agertzen zara
ez duzulako gaitasun sozialik, baina ez nauzu txunditzen, Antonia Scott.
Ez naiz klaseko azkarrena, baina polizia ona naiz.
Gogaikarria zara.
Badakizu zer arazo duzun? Ulertzen ez duzuna mespretxatzen duzula.
Eta gure lana jendea ulertzea da,
arropa zikintzea, gaiztoak harrapatzea, muturrekoak ematea,
eta, gutxienez, gidabaimena izatea.
Gelditu autoa.
Zer diozu?
Gelditu autoa!
Oinez jarraituko dugu.
Entzun duzu esan dizudana?
Antonia!
Kendu gainetik!
Goazen!
Jarri uhala.
-Zorro-lapur baimena baduzu? -Ixo.
Ez da ezer ikusten. Nola gida dezakezu?
Memoriaz.
Autobiara heldu nahi du.
Galduko dugu, auto azkarragoa du.
295 kilometro orduko 225ren aurka.
Ez da 220tik gora joango.
Eta zu bai?
Jainko maitea.
Zer da?
Eman pilulak.
-Pilulak? -Bizkor!
Kaka, pilulak.
Hartu bolantea, zenbatu 10 arte.
-Zer? -Zenbatu 10 arte. Hartu.
Bat, bi, hiru, lau...
Antonia, esnatu!
Bost.
Antonia!
Jainkoarren.
Aurrera.
Atera argazkia.
Amak beti dio oso txarra naizela argazkiak ateratzen.
Ondo zaude?
-Arraioa, galduko dugu. -Hori uste du berak.
Antonia, ez. Antonia.
Antonia!
Ez nago honetarako prest.
Sasikumea.
Gerturatu autoa.
Tira, gerturatu!
Berriz.
Orain.
Hori da.
Zentrala, 4. autoa bidean da.
Familia bat zihoan monobolumen batean, ondo daude?
Ez da zauriturik egon.
-Ziur zaude? -Bai.
Antsietate-krisiren bat tratatzen ari dira, besterik ez.
Ez dakit zer gertatu zaidan, ez naiz abiaduraz konturatu.
Zergatik ari zineten Cayenne hori jarraitzen?
-Ez dago arrazoi bakarra. -Hobe duzu lagundu, benetan.
-Laguntzen ari naiz. -Benetan.
-Deituko mediku bat? Lepoko mina dut. -Orain, laster.
"Orain" edo "laster"? Ez da gauza bera.
Deitu mediku bat, mesedez.
Gabon, agente.
Bukatu duzue hemen, ezta?
Ez dakit zer gehiago esan.
-Joan hemendik, utz itzazue bakean. -Ados, jauna.
Hori ez da...
Ez nuen uste zu ikusteaz poztuko nintzenik.
Ausarkeriazko gidatzea larrigarriekin, hondatutako autoa, dozena bat lekuko...
Zurekin bat nator.
Badaki Parrak gorpua aurkitu dugula?
Dagoeneko mundu guztiak dakiela uste dut.
Has dadila ikuskizuna.
Zer arraio egin duzue?
Lehenik, gabon, inspektore.
Gorpua aurkitutako lekuan eraso zigun susmagarria jarraitu dugu.
-Zera pentsatzen dugu... -Pentsatzeko baimenik eman dizuet?
Aizu, gidariaren gorpua aurkitu
-eta bahitzailea harrapatu dugu ia. -Ia!
Horrek ez du ezertarako balio. Kaka!
Urduri jarri duzue.
Albiste guztietan aterako zarete.
Ez duzue ezer gehiago egingo. Ez begiratzerik, ez ezer. Amaitu da.
Kasutik kanpo nahi ditut, oraintxe.
Kasutik kanpo?
Jarraitu Álvaro Truebarekin.
-Ez duzu ezer egingo? -Harrapatzea zenuten.
Tori.
Hau hondatzen baduzu,
soldatatik kenduko dizut.
Ezinezkoa zen.
Zure lana ezinezkoa dena egitea da.
-Mila esker irudi harrigarriengatik. -Milesker, polita.
Harrigarria izan da ere M-501ean jazo den lasterketa suizida,
nahaspila itzela sortu duena.
Zorionez, ez da biktimarik egon, eta susto bat baino ez da izan.
Gidarietako bat poliziarekin hizketan ari da jada.
Dirudienez, Porsche Cayenne batean ihes egin duen gidaria izan da
lasterketa hasi duena.
Ondorioz, beste gidaria errepidetik
aurkako zentzuan atera eta talka egin zuen ia.
Zorionez, harritzekoa bada ere, ez da istripurik egon,
eta poliziak unitate guztiak jarri ditu ihes egindako Porschearen bila.
Hau da espioien laborategia, orduan.
Ez gara espioiak.
Honek CSI ematen du eta.
Softwarea ona da, baina ezin du miraririk egin.
Zer iruditzen?
Sasikume baten arimaren argazkia.
Besoan zati bat ilunago dago.
Igo definizioa.
Argazkian dagoena baino ezin dugu ikusi.
Argazki asko daude.
Banatu tatuaje estudio guztietan.
Ez da asko.
Gehiago egin dugu gutxiagorekin.
Kaixo?
Kaixo. Nor zara?
Entzuten nauzu?
Beldur naiz.
Zu ere giltzaperatuta zaude?
Bai.
Etxera joan nahi dut.
Nola duzu izena?
Sandra.
Sandra...
JUAN GÓMEZ-JURADO-REN "REINA ROJA"-N OINARRITUTA
Azpitituluak: Leire Chertudi
Ikuskatzailea: Maialen Rubio Erkiaga